armvectores/hy_wikipedia_2023 huggingface dataset:
Շահեն Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Շահեն Գևորգի Խաչատրյան (սեպտեմբերի 28, 1934, Հալեպ - հոկտեմբերի 21, 2021, Երևան
), հայ արվեստաբան,
ՀԽՍՀ արվեստի վաստակավոր գործիչ (1984)։


== Կենսագրություն ==
Շահեն Խաչատրյանը ծնվել է 1934 թվականին Հալեպում։ 1946 թվականին հայրենադարձել է։ 1965 թվականին ավարտել է Լենինգրադի գեղանկարչության, քանդակագործության և ճարտարապետության ինստիտուտը։ 1959 թվականից աշխատել է Հայաստանի ազգային պատկերասրահում, 1991-2003 թվականներին՝ տնօրեն, 1967-2004 թվականներին միաժամանակ՝ Մարտիրոս Սարյանի տուն-թանգարանի տնօրեն, 2004 թվականից՝ փոխտնօրեն, 1987 թվականից՝ Մշակույթի հայկական ֆոնդի փոխնախագահ։


== Աշխատություններ ==


==== Գրքեր ====
«Պետրոս Կոնտուրաճյան», 1965:
«Մարդը բնություն է, բնությունը՝ մարդ», 1970:
«Ֆրանսահայ կերպարվեստ», 1991:
«Մինաս Ավետիսյան», 1990, ռուսերեն։
Այվազովսկի, ԱՄՆ, Ռոս Ավետիսյան, 2013, 120 էջ։
Մարտիրոս Սարեան, Վրձնի հայ վարպետներ։
Թանգարանի զինվորը։ Նկարահավաքի պատմություններ։ Պրինտ ինֆո, 2014, 287 էջ։
Вардгес Суренянц, 2014, 111 էջ։
Акоп Овнатанян, Պրինտ ինֆո, 2015, 91 էջ։


==== Ալբոմներ ====
«Մարտիրոս Սարյան» (1980, ֆրանսերեն, 1987, ռուսերեն, 2000, անգլերեն)
«Սարյան. ծաղիկներ» (1987, ռուսերեն)
«Հովհաննես Այվազովսկի» (1989, ռուսերեն)
«XIX- XX դարերի հայ նկարիչներ» (1993, հայերեն, ֆրանսերեն, անգլերեն)
«Մինաս Ավետիսյան» (1996, անգլերեն)
«Հակոբ Հակոբյան» (1998, անգլերեն)
«Ծովի երգը» («Հայ ծովանկարիչներ», 1996, ֆրանսերեն)
«Ռաֆայել Աթոյան» (1999, անգլերեն),
«Հովհաննես Այվազովսկի. ծանոթ և անծանոթ» (2000, ռուսերեն, անգլերեն)
«Պետրոս Կոնտուրաջյան» (2004)Կազմակերպել է հայ կերպարվեստի ցուցահանդեսներ տարբեր երկրներում։ Խաչատրյանի ջանքերով հայ մշակույթի բազմաթիվ արժեքներ հանգրվանել են հայրենիքում։


== Մրցանակներ ==
1996 թվականին պարգևատրվել է ՀՀ Մովսես Խորենացու մեդալով, հետագայում՝ Հայ Առաքելական Եկեղեցու «Սուրբ Սահակ-Սուրբ Մեսրոպ» շքանշանով։
1999 թվականին արժանացել է Գյումրու պատվավոր քաղաքացի կոչմանը։


== Ծանոթագրություններ ==


== Արտաքին հղումներ ==
Շահեն Խաչատրյանը Էյ Վի Փրոդաքշն կայքում
Հոգեթերապևտի եվրոպական վկայական

Հոգեթերապևտի եվրոպական վկայականը (անգլ.՝ European Certificate of Psychotherapy - ECP) Հոգեթերապիայի եվրոպական ասոցիացիայի կողմից սահմանված և շնորհվող փաստաթուղթ է, վկայող այն մասին, որ տվյալ վկայականի կրողը համապատասխանում է "հոգեթերապևտ" կոչվելու և որպես հոգեթերապևտ աշխատելու Հոգեթերապիայի եվրոպական ասոցիացիայի կողմից սահմանված չափանիշներին։


== Ներածություն ==
Հոգեթերապևտի եվրոպական վկայական ստանալու համար սահմանված են չափազանց խիստ պահանջներ, որոնք կոչված են ոլորտում որակի ապահովմանն ու հոգեթերապևտների մասնագիտական անընդհատ աճին։ Ներկայումս ամբողջ աշխարհում ավելի քան 2000 մասնագետներ հանդիսանում են Հոգեթերապևտի եվրոպական վկայականի կրողներ։ Ընդ որում, Հոգեթերապևտի եվրոպական վկայականով ամենաշատ թվով մասնագետներ կան Գերմանիայի Դաշնային Հանրապետությունում։


== Հոգեթերապևտի եվրոպական վկայական ստանալու եղանակները ==
Ներկայումս գոյություն ունի Հոգեթերապևտի եվրոպական վկայական ստանալու երկու եղանակ՝

ֆորմալ պատրաստման/կրթության հիման վրա, այսինքն եվրոպական հավատարմագրված ուսումնական հաստատություններում հոգեթերապիայի ոլորտում հետդիպլոմային քառամյա կրթություն ստանալու և դրան հաջորդած նվազագույնը 3 տարվա հոգեթերապևտիկ փորձի հիման վրա,
ոչ ֆորմալ պատրաստման/կրթության հիման վրա, հավատարմագրում չունեցող ուսումնական և/կամ մասնագիտական հաստատություններում հոգեթերապիայի ոլորտում հետդիպլոմային պատրաստում (նվազագույնը՝ 3-4 տարիների ընթացքում; հիմնականում կարճատև և երկարատև զանազան թրեյնինգային ծրագրերի միջոցով) ստանալու և դրան հաջորդած նվազագույնը 3 տարվա հոգեթերապևտիկ փորձի հիման վրա։


== Հոգեթերապևտի եվրոպական վկայական ստանալու պահանջները ==
Հոգեթերապևտի եվրոպական վկայական ստանալու համար սահմանված նվազագույն պահանջներն են՝

Ակադեմիական, բազային կրթություն հոգեկան առողջության, բժշկության և/կամ հարակից ոլորտներում. նվազագույնը՝ բակալավրի աստիճան,
Տեսական և գործնական պատրաստում հոգեթերապիայից. նվազագույնը՝ 4 տարվա ֆորմալ կրթություն կամ 600-800 ժամ ոչ ֆորմալ կրթություն,
Կլինիկական աշխատանքի փորձ՝ հոգեկան առողջության այլ մասնագետների հետ համագործակցության պայմաններում՝ ֆորմալ կամ ոչ ֆորմալ կրթության ընթացքում. նվազագույնը՝ 400 ժամ,
Անձնային հոգեթերապիա՝ ֆորմալ կամ ոչ ֆորմալ կրթության ընթացքում. նվազագույնը՝ 250 ժամ,
Սուպերվիզիա՝ ֆորմալ կամ ոչ ֆորմալ կրթության ընթացքում. նվազագույնը՝ 150 ժամ
Հոգեթերապևտիկ աշխատանքի փորձ՝ սուպերվիզորի վերահսկողության ներքո՝ ֆորմալ կամ ոչ ֆորմալ կրթության ընթացքում. նվազագույնը՝ 2 տարի կամ 255 ժամ,
Ինքնուրույն հոգեթերապևտիկ աշխատանքի փորձ՝ ֆորմալ կամ ոչ ֆորմալ կրթություն ստանալուց հետո. նվազագունը՝ 3 տարի և 1500 ժամ,
Անդամություն՝ Հոգեթերապիայի եվրոպական ասոցիացիայի մաս հանդիսացող որևէ ազգային հոգեթերապևտիկ ասոցիացիայի։
Ոչ ֆորմալ հոգեթերապևտիկ կրթության պարագայում անհրաժեշտ է, որպեսզի պատրաստող մասնագետները և սուպերվիզորները լինեն Հոգեթերապևտի եվրոպական վկայականի կրողներ։


== ՀՀ-ում Հոգեթերապևտի եվրոպական վկայականով մասնագետների ցանկը ==
Բեգոյան Արման Նորայրի


== Ծանոթագրություններ ==
Սերգեյ Սմիռնով (գրող)

Անվան այլ կիրառումների համար տե՛ս՝ Սերգեյ Սմիռնով (այլ կիրառումներ)Սերգեյ Սերգեևիչ Սմիռնով (ռուս.՝ Серге́й Серге́евич Смирно́в, սեպտեմբերի 13 (26), 1915, Պետրոգրադ, Ռուսական կայսրություն - մարտի 22, 1976(1976-03-22), Մոսկվա, ԽՍՀՄ), ռուս խորհրդային արձակագիր, դրամատուրգ։ ԽՄԿԿ անդամ 1946 թվականից։
Ավարտել է Մոսկվայի էներգետիկայի (1937) և Մաքսիմ Գորկու անվան գրականություն (1941) ինստիտուտները։ Հայրենական մեծ պատերազմի մասնակից։ 1959-1960 թվականներին՝ «Լիտերատուրնայա գազետա» («Литературная газета») թերթի գլխավոր խմբագիրը։ 1975—1976 թվականներին՝ ԽՍՀՄ գրողների միության քարտուղար։
Տպագրվել են նրա «Ստալինգրադը Դնեպրի վրա» (1954), «Իտալիայում» (1961), «Ուղևորություն Կուբա» (1962) և ակնարկների այլ գրքեր։ «Բրեստի ամրոցը» (1957), «Բրեստի ամրոցի հերոսները» (1959), «Պատմություններ անհայտ հերոսների մասին» (1963), «Ընտանիք» (1967) գրքերում, «Ամրոց Բուրգի վրա» (1955) պիեսում և այլ գործերում Սմիռնովը նկարագրել է 1941 թվականին Բրեստի ամրոցի պաշտպանության հերոսական էպոպեան և խորհրդային մարտիկների այլ սխրագործություններ։ Սմիռնովի ստեղծագործությունները թարգմանվել են օտար լեզուներով։ Պարգևատրվել է Լենինի և 3 այլ շքանշաններով։


== Սերգեյ Սմիռնովը հայերեն ==
Բրեստի ամրոցը (վեպ), Ե., «Հայաստան», 1966, 359 էջ։ Ռուսերենից թարգմ.՝ Վ. Սահակյան։


== Ծանոթագրություններ ==
Ալկիֆե

Ալկիֆե (իսպ.՝ Alquife), բնակավայր և մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Գվադիկս շրջանում։ Տարածքը կազմում է՝ 12.19 կմ2։ Բնակչությունը՝ 692 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 23 կմ։ Քաղաքի հովանավորներն են համարվում սուրբ Երմենեխիլդոն և Բարբարան։


== Արտաքին հղումներ ==
Պաշտոնական կայք Archived 2016-08-11 at the Wayback Machine.
Página web del Excmo. Ayuntamiento de Alquife Archived 2016-08-11 at the Wayback Machine.
Página web sobre Alquife Archived 2007-11-07 at the Wayback Machine.
Página web turística de Alquife Archived 2008-02-09 at the Wayback Machine.
Rae Sremmurd

Rae Sremmurd, ամերիկյան հիփ հոփ դուետ, որը կազմված է եղբայրներ՝ Սուո Լիից և Սլիմ Ջիմմիից։ Դուետը ճանաչում է ձեռք բերել 2014 թվականին թողարկված իր «No Type» երգի շնորհիվ, որը զբաղեցրել է 16-րդ հորիզոնականը Billboard Hot 100 հիթ շքերթում։ Նրանց դեբյուտային՝ «SremmLife» ալբոմը թողարկվել է 2015 թվականի հունվարին և զբաղեցրել է 5-րդ հորիզոնականը Billboard 200 ալբոմների հիթ շքերթում։ 2016 թվականի օգոստոսին վաճառքի է դուրս եկել դուետի «SremmLife 2» ալբոմը, որի «Black Beatles» երգը գլխավորել է Billboard Hot 100 հիթ շքերթը։


== Սկավառակագրություն ==


=== Ստուդիական ալբոմներ ===
«SremmLife» (2015)
«SremmLife 2» (2016)


== Ծանոթագրություններ ==


== Արտաքին հղումներ ==
Պաշտոնական կայք
Լե (Էն)

Լե (ֆր.՝  Laiz), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Պոն դե Վելի կազմի մեջ, կոմունայի օկրուգը՝ Բուրկ ան Բրեսն է։
INSEE կոդը՝ 01203։


== Աշխարհագրություն ==
Համայնքը գտնվում է 350 կիլոմետր հարավ-արևելք Փարիզից, 55 կիլոմետր հյուսիս Լիոնից, 27 կիլոմետր արևմուտք Բուրկ ան Բրեսից։


== Կլիմա ==
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը։


== Բնակչություն ==
Ըստ 2010 թվականի մարդահամարի, համայնքում ապրում է 1130 մարդ։


== Ադմինիստրացիա ==


== Տնտեսություն ==
2010 թվականի մարդահամարի արդյունքներով 766 մարդ ի վիճակ էր աշխատելու (15-64 տարեկան), 572 ցմարդ տնտեսապես ակտիվ էին, 194 մարդ աշխատունակ էին։ 572 աշխատունակ մարդկանցից աշխատում էին միայն 531-ը (276 տղամարդ, 255 կին), գործազուրկ էին 41 մարդ (18 տղամարդ, 23 կին)։ 194 չաշխատող մարդկանցից 76-ը աշակերտներ և ուսանողներ էին, 84-ը ոչ աշխատունակ այլ պատճառներով։


== Տեսարժան վայրեր ==
Ֆորեի ագարկը (17-րդ դար)։


== Նկարներ ==


== Արտաքին հղումներ ==
վիճակագրության ազգային ինստիտուտ
Проверено 12 мая 2014.


== Ծանոթագրություններ ==
Տաբունսկի շրջան

Տաբունսկի շրջան (ռուս.՝ Табунский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1944 թվականին։ Վարչական կենտրոնը՝ Տաբունի։


== Աշխարհագրություն ==
Շրջանի տարածքի մակերեսը կազմում է 1960 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 10012 մարդ։ Բնակչության խտությունը կազմում էր 5,11 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժողովածու (3965)

Ժողովածու (3965), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3965 թվի տակ։ Ձեռագիրը գրվել է 1624, 1684-1702 թվականներին Ներսես դպրապետ, Եփրեմ պատրիարք Կ. Պոլսոյ գրիչների կողմից Կամենեցում, Կ. Պոլսում։ Ստացողը եղել է Եփրեմ պատրիարք Կ. Պոլսոյ։ Գրված է թղթի վրա, որը ունի 19X16 չափս։ Ձեռագիրը կազմված է 116 թերթից։ Գրված է միասյուն, նոտրգրով։ Կազմը` լաթապատ ստվարաթուղթ։ Հիշատակարաններ՝ 63բ (1624 թ.), 10ա, 12բ (1684 թ.), 82տ (1702 թ.), հետագայի՝ 87բ (1860 թ.), կնիք՝ 87բ (1784 թ., Թունան)։


== Բովանդակություն ==
Ներս. Լամբրոնացւոյ Դաւանութիւն հաւատոյ։
Ի համառոտ հաւաքումն աստուածաբանականի ճշմարտութեան Ալբերտոսի։
Սամ. Անեցւոյ հաւաքմունք ի գրոց մատմագրաց։
Պատմութիւն Գագիկ թագաւորին Ռուբինեանց։
Վասն Մատթան քահանայի։
Վասն առաքելոցն։
Վասն երթն հրաշին։
Ի բանից Գր. Տղայի։
Պտղոմեոսի Աշխարհացոյց։
Ոտանաւոր տոմարական։
Հասարակ պատմագրութիւն երկրի ի լատինացւոց սահմանեալ։
Պատմութիւն Վասն Թեոդորոսի Ռշտունեաց իշխանին և Վարդ Պատրիկի։
Յաղագս Անտիոքոյ քաղաքին։
Ի ժամանակաց զրուցից Միխ. Ասորւոյ։


== Ծանոթագրություններ ==
Տուռվալեպա

Տուռվալեպա (էստ․՝ Turvalepa), գյուղ Էստոնիայի Լյաենեմաա նահանգի Տաեբլա շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իսամ Շարաֆ

Իսամ Աբդել-Ազիզ Շարաֆ, (արաբ.  عصام عبد العزيز شرف‎, ծնվ.1952, Էլ-Գիզա) եգիպտացի քաղաքական և պետական գործիչ, ով կատարում էր Եգիպտոսի վարչապետի պարտականությունները  2011 թվականի մարտի 3-ից մինչև նոյեմբերի 21-ը։
Ծնվել է 1952 թվին Գիզայում, Եգիպտոսում, 1975 թվականինԿահիրեի համալսարանում ստացել է բակալավրի աստիճան,  կրթությունը շարունակել է ԱՄՆ-ի Պյերդյուի համալսարանում, որտեղ 1980 թվականին ստացել է մագիստրոսի կոչում, իսկ 1984 թվականին ինժեների մասնագիտությամբ ասպիրանտի աստիճան։ 
Դասավանդել է Պերդյույի համալսարանում, Կահիրեի համալսարանում և Սաուդ թագավորի համալսարանում։ 2004 թվականի հուլիսից մինչև 2006 թվականի դեկտեմբերը զբաղեցրել է  Եգիպտոսի տրանսպորտի նախարարի պաշտոնը, պաշտոնաթողությունից հետո վերադարձել է ուսուցչի գործունեությանը։ Ակտիվ մասնակցություն է ունեցել Թահրիրի հրապարակում տեղի ունեցող ցույցերին։ 2011 թվականի մարտի 3 ին Զինված ուժերի Գերագույն խորհուրդը նրան նշանակեց Եգիպտոսի կառավարության ժամանակավոր պաշտոնակատար։
Հայտնի է որպես Իսրայելի հետ հարաբերությունների կարգավորման հակառակորդ, Պաղեստինա-Իսրայելական հակամարտության ավարտը համարում է երկու երկների համագործակցության նախապայմանը։


== Ծանոթագրություններ ==
Բարնաբաշ Բեշե

Բարնաբաշ Բեշե (հունգ.՝ Bese Barnabás, մայիսի 6, 1994 թ., Բուդապեշտ, Հունգարիա), հունգարացի ֆուտբոլիստ, ֆրանսիական «Հավր» ֆուտբոլային ակումբի և Հունգարիայի ազգային հավաքականի պաշտպանն է։


== Ակումբային կարիերա ==
Բեշեն պրոֆեսիոնալ կարիերան սկսել է հունգարական «ՄՏԿ» ակումբում։ Ակումբի հիմնական կազմում իր առաջին խաղն անցկացրել է 2011 թ․ սեպտեմբերի 7-ին, երբ թիմը գավաթային հանդիպում էր անցկացնում «Հոնվեդ» ակումբի հետ։ Հունգարիայի առաջնությունում իր առաջին խաղն անցկացրել է 2012 թ․ մայիսի 26֊ին, երբ թիմը մրցում էր «Սիգետսենտմիկլոշ» ակումբի հետ։ Ակումբի կազմում իր առաջին գոլը խփել է 2013 թ․ օգոստոսի 3-ին, երբ թիմը մրցում էր «Դիոշդյոր» ակումբի հետ։
2016 թ․ ամռանը Բեշեն տեղափոխվում է ֆրանսիական «Հավր»։


== Ազգային հավաքականի կազմում ==
Հունգարիայի ազգային հավաքականի կազմում իր առաջին խաղն անցկացրել է 2016 թ․ հունիսի 4-ին, երբ թիմն ընկերական հանդիպում էր անցկացնում Գերմանիայի ազգային հավաքականի հետ։
2016 թ․ Հունգարիայի հավաքականի կազմում մասնակցել է Ֆրանսիայում անցկացված Եվրոպայի առաջնությանը։ Մրցաշարում նա մասնակցում է Պորտուգալիայի ազգային հավաքականի դեմ անցկացված խաղին։


== Ծանոթագրություններ ==


== Հղումներ ==
Բեշեն soccerway.com կայքում
Բեշեն sports.ru կայքում
Օլգա Սավաստյանովա

Օլգա Սավաստյանովա (ռուս.՝ Ольга Викторовна Савастьянова, ապրիլի 5, 1960(1960-04-05), Madmas, Ուստ-Վիմսկի շրջան, Կոմի Հանրապետություն, ՌԽՖՍՀ, ԽՍՀՄ), ռուս հասարակական և քաղաքական գործիչ, VII գումարման Պետական դումայի պատգամավոր, Միասնական Ռուսաստան խմբակցության անդամ, Պետդումայի վերահսկողության և կանոնակարգման կոմիտեի նախագահ։


== Կենսագրություն ==
1983 թվականին Կոմի պետական մանկավարժական ինստիտուտի օտար լեզուների ֆակուլտետում ստացել է բարձրագույն մանկավարժական կրթություն «գերմաներեն և անգլերեն լեզուների ուսուցիչ» մասնագիտությամբ։ 1988 թվականին ուղղությամբ ավարտել է ՀամԼԿԵՄ Կենտկոմին կից կոմերիտական բարձրագույն դպրոցը։ 1996 թվականին սովորել է ՌԴ նախագահին առընթեր Պետական ծառայության ակադեմիայի ասպիրանտուրայում։ 1983-1991 թվականներին աշխատել է կուսակցական և կոմերիտական պաշտոններում, աշխատել է կոմերիտմիության շրջկոմի քարտուղար, Համառուսաստանյան Լենինի երիտասարդական կոմունիստական միության (ՀամԼԿԵՄ) մարզային կոմիտեի քարտուղար։ 1991-1992 թվականներին աշխատել է փոքր ձեռնարկությունների զարգացման միջազգային կենտրոնում՝ որպես փոխտնօրեն։ 1992- 1997 թվականներից աշխատել է որակավորման բարձրացման ինստիտուտում՝ որպես փոխտնօրեն։
1997 թվականից մինչև 1998 թվականն աշխատել է «KomiTEK» նավթային ընկերություն ՍՊԸ-ում որպես հասարակայնության հետ կապերի բաժնի պետ։ 1998 թվականից մինչև 1999 թվականն աշխատել է «Տեբուկնեֆտ» կառավարող ընկերություն ՍՊԸ-ում՝ որպես ընկերության գլխավոր տնօրենի տեղակալ։
1999 թվականից մինչև 2002 թվականն աշխատել է Ռուսաստանի Դաշնությունում ՄԱԿ-ի Զարգացման ծրագրի կանանց կառավարման կենտրոնում՝ որպես տնօրենի տեղակալ, 2002 թվականից մինչև 2006 թվականը՝ կենտրոնի տնօրեն։
2003 թվականի մարտին ընտրվել է Կոմիի Հանրապետության պետական խորհրդի № 4 ընտրատարածքի պատգամավոր։ 2007 թվականի մարտին կրկին ընտրվել է Կոմիի Հանրապետության պետական խորհրդի № 2 ընտրատարածքի պատգամավոր։ Եղել է Միասնական Ռուսաստան խմբակցության անդամ, ընտրվել է Պետական խորհրդի սոցիալական քաղաքականության կոմիտեի նախագահ։
2012 թվականի ապրիլի 26- ին նշանակվել է Կոմիում մարդու իրավունքների լիազոր։ 2014 թվականին ընտրվել է Համառուսաստանյան ժողովրդական ճակատի դաշնային կազմկոմիտեի կազմում։ 2016 թվականի փետրվարին ընտրվել է Կոմիի տարածաշրջանային գործկոմի նախագահ։
2016 թվականի սեպտեմբերին Պետդումա է առաջադրվել Միասնական Ռուսաստան կուսակցության ցուցակներով, մանդատների բաշխման արդյունքներով ընտրվել Է ՌԴ 7-րդ գումարման Պետդումայի պատգամավոր։


== Օրինաստեղծ գործունեություն ==
2016 թվականից մինչև 2019 թվականը, VII գումարման Պետական դումայի պատգամավորի լիազորությունների կատարման ընթացքում, հանդես է եկել դաշնային օրենքների նախագծերի 48 օրենսդրական նախաձեռնությունների և փոփոխությունների համահեղինակությամբ։


== Ծանոթագրություններ ==
Հոսեյն Ռեզազադե

Հոսեյն Ռեզազադե (պարսկերեն՝ حسین رضازاده, մայիսի 12, 1978(1978-05-12), Արդաբիլ, Իրան), իրանցի ծանրամարտիկ (գերծանր քաշային)։ Օլիմպիական խաղերի կրկնակի (2000, 2004) չեմպիոն, համաշխարահային ռեկորդների հեղինակ։ Համարվել է աշխարհի ամենաուժեղ մարդը (263,5 կգ)։ Ազգությամբ ադրբեջանցի է։
Ծնվել է 1978 թվականին։


== Աղբյուրներ ==

IWRP - profile
Ժուգինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԺուգինոԺուգինո (ռուս.՝ Жугино), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հյուսիսային կիսագունդ

Հյուսիսային կիսագունդ, երկրագնդի հատված, որը տեղակայված է հասարակածից դեպի հյուսիս։


== Առանձնահատկություններ ==
Ամառը հյուսիսային կիսագնդում սկսվում է հունիս ամսին և ավարտվում՝ օգոստոսին, իսկ ձմեռը սկսվում է դեկտեմբերին և ավարտվում՝ փետրվարին։ Կորիոլիսի ուժի պատճառով ցածր ճնշման զոնաները և արևադարձային ցիկլոնը հյուսիսային կիսագնդում պտտվում են թերևս միշտ դեպի ձախ, այսինքն ժամ- սլաքին հակառակ։ Հյուսիսային կիսագնդի մեծ մասը զբաղեցնում է ցամաքը, ի տարբերություն հարավային կիագնդի.


== Հյուսիսային կիսագնդի մայրցամաքներ և պետություններ ==


=== Եվրոպա ===
Եվրոպայի բոլոր պետությունները, բացառությամբ Ֆրանսիայի ծովային տարածքներիև և Մեծ Բրիտանիայի ծովային տարածքների գտնվում են հյուսիսային կիսագնդում։ Աշխարհագրական պատկանելիության առումով վերջին երկուսը կապ չունեն Եվրոպայի հետ, սակայն համարվում են Եվրոպայի մաս կազմող պետության մաս կամ էլ գտնվում են դրանց ենթակայության ներքո։


=== Ասիա ===
Ասիայի բոլոր երկրները, բացառությամբ Արևելյան Թիմորի և Ինդոնեզիայի մեծ մասի գտնվում են հյուսիսային կիսագնդում։


=== Հյուսիսային Ամերիկա ===
Հյուսիսային Ամերիկայի բոլոր երկրները, բացառությամբ ԱՄՆ-ի որոշ տարածքների, որոնք աշխարհագրական առումով կապ չունեն Հյուսիսային Ամերիկայի հետ գտնվում են հյուսիսային կիսագնդում։


=== Հարավային Ամերիկա ===
Որոշ երկրներ։

Ամբողջությամբ։
Վենեսուելա
Գայանա
Սուրինամ
Ֆրանսիական Գվիանա
մասնակի։
Բրազիլիա
Կոլումբիա
Էկվադոր


=== Աֆրիկա ===
Աֆրիկայի տարածքի մեծ մասը գտնվում է հյուսիսային կիսագնդում (մոտ ⅔-ը տարածքի) — որոշ երկրներ։

ամբողջությամբ։
Ալժիր
Բենին
Բուրկինա Ֆասո
Գամբիա
Գանա
Գվինեա Բիսաու
Ջիբութի
Եգիպտոս
Արևմտյան Սահարա
Կաբո Վերդե
Կամերուն
Կոտ դ'Իվուար
Լիբերիա
Լիբիա
Մավրիտանիա
Մալի
Մարոկկո
Նիգեր
Նիգերիա
Սան Տոմե և Պրինսիպի
Սենեգալ
Սուդան
Սիերա Լեոնե
Տոգո
Թունիս
Կենտրոնաաֆրիկյան Հանրապետություն
Չադ
Հասարակածային Գվինեա
Էրիթրեա
Եթովպիա
Հարավային Սուդան
մասնակի։
Գաբոն
Զաիր
Քենիա
Կոնգոյի Հանրապետություն
Սոմալի
Ուգանդա


=== Օվկիանիա ===
Որոշ երկրներ։

ամբողջությամբ։
Մարշալյան կղզիներ
Պալաու
Միկրոնեզիա
մասնակի։
Կիրիբատի


== Տես նաև ==
Տարվա եղանակներ
Հարավային կիսագունդ


== Ծանոթագրություններ ==
Մասունք նորոյ կտակարանի

Մասունք նորոյ կտակարանի, Կոստանդին Ավղցու գրած, Ստեփաննոս Վահկացու և Գրիգոր Պիծակի 13-րդ դարում ծաղկած ավետարանն է։ Պատվիրատուն Յովհաննէս Արքայեղբայրն է։ Գրված է մագաղաթի վրա, 113 թերթ ունի։ Գրված է բոլորագրով, կրկնակի բոլորագիծ երկաթագրով։ Կազմը դրոշմազարդ է շագանակագույն կաշի՝ դռնակով, միջուկը՝ տախտակ, աստառը՝ կապույտ երիզներով դեղին մետաքս։ Վիճակը բավարար է, տեղ-տեղ նորոգված։


== Մանրանկարչություն ==
Կիսածորան՝ 10ա։
Ճակատազարդ՝ 1գ, 79ա, 87ա, 100ա, 109ա։
Լուսանցազարդ բուսական։


=== Զարդագիր ===
հանգուցագիր
թռչնագիր։


=== Գույներ ===
Ձեռագրում օգտագործված են կարմիր, վարդագույն, կապույտ, սպիտակ, ոսկի գույներ։


== Պատառիկ պահպանակ ==
«Գրիգոր Նիւսացւոյ Տեսութիւն ի մարդոյն կազմութիւնն» (Ճառ ԻԷ)։ Թ-Ժ դդ.։ 2 (Ա-Բ) վերջից, ստացուած 1 թերթի ընդլայնակի ծալումից։ Մագաղաթ, երկսիւն, ուղղագիծ երկաթագիր (նմուշ՝ Բա) Կարդալ՝ Բա, Աբ, Բբ, Աա. «ասացելովքն խոստով[անէ զ]ճշմարտութիւնն… խակութեան [դժուար և վտանգաւոր արարեալ դարձեալ]» (տե՛ս N 467, 141բ-3բ)։


== Բովանդակություն ==
Գործք Առաքելոց – Յռջբ. («Որք») 1գ-4ա։ Դիր («Գիր») 4ա։ Գլ. 4ա-8բ։ Ընթերց. ԺԶ 8բ։ Ց. 9բ։ Գիրք 10ա-76բ։
Թղթ Յակոբայ – Յռջբ. («Ի փոքունս») 77աբ։ Գլ. 78աբ։ Թղթ 79ա-85բ։
Թղթ Պետրոսի Ա – Գլ. 86աբ։ Թղթ 87ա-94ա։
Թղթ Պետրոսի Բ – Գլ. 94աբ։ Թղթ 94բ-9բ։
Թղթ Յովհաննու Ա – Գլ. 99բ-100ա։ Թղթ 100ա-6բ։
Թղթ Յովհաննու Բ – Գլ. 106բ-7ա։ Թղթ 107աբ։
Թղթ Յովհաննու Գ – Գլ. 107բ-8ա։ Թղթ 108ա-9ա։
Թղթ Յուդայի – Գլ. 109ա։ Թղթ 109ա-11բ։
Աղերս Եւթաղի – 112աբ։


== Գրչության ժամանակի հիշատակություն ==


=== Գրչի հիշատակում ===


=== Ստացողի հիշատակում ===


== Հետագա հիշատակություններ ==


== Գրչափորձ ==
113բ էջում և պահպանակների վրայ՝ մի շարք տառեր և բառեր են փորձի համար գրված։
Նովատե Մեցոլա

Նովատե Մեցոլա (իտալերեն՝ Novate Mezzola) կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը կազմում է 1645 մարդ, խտությունը կազմում է 17 մարդ/կմ²։ Տարածքը գրավում է 99 կմ²։ Էլեկտրոնային փոստ՝ 23025, հեռախոսային կոդ՝ 0343։


== Ծանոթագրություններ ==
Նեգովկա (գյուղ, Ռուդնյանսկի շրջան)

Նեգովկա (ռուս.՝ Неговка), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուջերո Ռիչի

Ռուջերո Ռիչի (իտալերեն՝ Ruggiero Ricci, հուլիսի 24, 1918(1918-07-24)[…], Սան Բրունո, Սան Մատեո շրջան, Կալիֆոռնիա, ԱՄՆ - օգոստոսի 6, 2012(2012-08-06) կամ օգոստոսի 5, 2012(2012-08-05), Փալմ Սպրինգս, Ռիվերսայդ շրջան, Կալիֆոռնիա, ԱՄՆ), իտալական ծագումով ամերիկացի վիրտուոզ ջութակահար։ Առավել հայտնի է Նիկոլո Պագանինիի գործերի կատարմամբ։


== Կենսագրություն ==
Ծնվել է Կալիֆորնիայի Սան Բրունո քաղաքում՝ իտալացի ներգաղթյալների ընտանիքում։ Նրա եղբայրը՝ Գեորգի Ռիչին, թավջութակահար էր (1923-2010), քույրը՝ Էմման, Մետրոպոլիտեն օպերայում ջութակ է նվագել։ Ռիչին ջութակ նվագել սովորել է հորից։ 7 տարեկանից սովորել է Լուիս Փերսինջերի և Էլիզաբեթ Լակեյի մոտ։ Փերսինջերը դաշնամուրով նրան նվագակցել է բազմաթիվ համերգներում և ձայնագրություններում։
Ռիչչին առաջին անգամ հրապարակավ ելույթ է ունեցել 1928 թվականին՝ 10 տարեկան հասակում Սան Ֆրանցիսկոյում, որտեղ նա կատարել է Հենրիկ Վենյավսկու և Անրի Վիյոտանի ստեղծագործությունները։ Ձեռք է բերել վունդերքինդի համբավ։ 11 տարեկանում առաջին անգամ ելույթ է ունեցել նվագախմբի ուղեկցությամբ՝ կատարելով Մենդելսոնի կոնցերտը, դրանից հետո հաջող ելույթ է ունեցել Քարնեգի Հոլում։
1930 թվականին Ռիչին սովորել է Բեռլինում՝ Գ․ Կուլենկամպֆի մոտ, որտեղ նա սովորել է «գերմանական ոճ»։
1942-1945 թվականներին ծառայել է ԱՄՆ-ի բանակում։
1947 թվականին եղել է առաջին ջութակահարը, ով ձայնագրել էր Պագանինիի բոլոր ստեղծագործություններն իրենց օրիգինալ ձևով։
Մենակատարի 70-ամյա կարիերայի ընթացքում աշխարհի 65 երկրներում ունեցել է ավելի քան 6000 համերգ։ Ինդիանայի համալսարանում, Ջուլյարդի դպրոցում և Միչիգանի համալսարանում ջութակ նվագել է սովորեցրել։ Դասավանդել է նաև Զալցբուրգի Մոցարտեում համալսարանում (Ավստրիա)։
Ռուջերո Ռիչին մահացել է 2012 թվականի օգոստոսի 6-ին՝ 94 տարեկան հասակում՝ սրտի անբավարարությունից։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-12-18 at the Wayback Machine. (անգլ.)
Բուրբոն շրջան (Կենտուկի)

Անվան այլ կիրառումների համար տե՛ս՝ Բուրբոն շրջան (այլ կիրառումներ)Բուրբոն շրջան (անգլ.՝ Bourbon County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 754 կմ² է, բնակչությունը՝ 19.985 մարդ (2010 թ. տվյալներով)։ Շրջկենտրոնն է Փարիզ բնակավայրը։ Կազմավորվել է 1785 թ.։
Մեյսոն շրջան (Կենտուկի)

Անվան այլ կիրառումների համար տե՛ս՝ Մեյսոն շրջան (այլ կիրառումներ)Մեյսոն շրջան (անգլ.՝ Mason County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 624 կմ² է, բնակչությունը՝ 17.490 մարդ (2010 թ. տվյալներով)։ Շրջկենտրոնն է Մեյսվիլ բնակավայրը։ Կազմավորվել է 1788 թ.։
Պատանի երաժիշտների Եվրատեսիլ 1998

«Պատանի երաժիշտների Եվրատեսիլ 1998»՝ եղել է պատանի երաժիշտների 9-րդ մրցույթը և տեղի է ունեցել 1998 թվականի հունիսի 4-ին Ավստրիայի մայրաքաղաք Վիեննայի Vienna Radio Symphony Orchestra-ում։ Մրցույթի ազգային հեռարձակող կազմակերպությունը եղել է ORF։


== Արտաքին հղումներ ==
Պատանի երաժիշտների Եվրատեսիլի պաշտոնական կայք
Պատանի երաժիշտների ԵվրատեսիլArchived 2012-07-30 at Archive.is – Եվրոպական հեռարձակողների միություն
Անդրբայկալ

Անդրբայկալ (ռուս.՝ Забайкалье), ֆիզիկա-աշխարհագրական մարզ Բայկալ լճից արևելք։ Հյուսիսում սահմանակից է Հյուսիս-Բայկալյան բարձրավանդակին և Վիտիմի սարահարթին, հարավում Ռուսաստանի պետական սահմանն է։ Հնագույն ծալքավոր լեռնային երկիր է։ Կազմված է միջին բարձրության (1300–1400 մետր) լեռնաշղթաներից և միջլեռնային գոգավորություններից։ Կլիման խիստ ցամաքային է (տարեկան 300—500 մմ տեղումներ)։ Խոշոր գետերն են՝ Աելենգան, Վիտիմը, Օլյոկման, Շիլկան, Արգունը։ Լեռնալանջերը ծածկված են փշատերև անտառներով, հովիտներն ու գոգավորությունները՝ տափաստանային բուսականությամբ։ Կան բազմամետաղների. ոսկու, քարածխի և այլ հանքեր։
Տիրոլո

Տիրոլո (իտալերեն՝ Tirolo), կոմունա Իտալիայում։ Գտնվում է Տրենտինո Ալտո Ադիջե մարզում՝ Բոլցանո գավառում։ Բնակչությունը կազմում է 2380 մարդ, խտությունը կազմում է 93 մարդ/կմ²։ Տարածքը՝ 26 կմ²։ Էլեկտրոնային փոստ՝ 39019, հեռախոսային կոդ՝ 0473։


== Ժողովրդագրություն ==
Բնակչության աճ 


== Տվյալներ ==
Հեռախոս՝ 0473 923222
Էլեկտրոնային փոստ՝ info@gemeinde.tirol.bz.it
Պաշտոնական կայք՝ http://www.gemeinde.tirol.bz.it/


== Արտաքին հղումներ ==
կայք (իտալ.)
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
(209) Դիդո

(209) Դիդո (անգլ.՝ Dido), աստերոիդ աստերոիդների հիմնական գոտում։ Հայտնաբերվել է 1879 թվականի հոկտեմբերի 22-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 3,145265 ա. մ., առավելագույնը մոտենում է 2,9543 ա. մ. հեռավորության վրա և հեռանում 3,3362 ա. մ., իսկ Երկրի ուղեծրին Դիդո աստերոիդը նվազագույնը մոտենում է 1,9521 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2037,44 երկրային օրվա ընթացքում, իր ուղեծրով շարժվելով միջինում 0,176693 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,17° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(209) Դիդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սասադիլո

Սասադիլո (վրաց.՝ სასადილო), գյուղ Վրաստանում։ Գտնվում է Կախեթի մարզի Սագարեջոյի շրջանում։ Կենտրոնի բարձրությունը 920 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 80 մարդ։


== Ծանոթագրություններ ==
Խոդունյա

Խոդունյա (ուկրաիներեն՝ Ходуня), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Խոդունյա գյուղում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոտենցիալ արգելք

Պոտենցիալ արգելք (լատ.՝ potentia - ուժ, զորություն), ֆիզիկայում, ուժային դաշտում մասնիկի մեծ պոտենցիալ էներգիայի տարածականորեն սահմանափակ տիրույթ, որի երկու կողմերում պոտենցիալ էներգիան կտրուկ նվազում է։ Դասական մեխանիկայում բնութագրականն այն է, որ մասնիկը չի կարող թափանցել պոտենցիալ արգելքի տիրույթը՝ առանց պոտենցիալ դաշտի ուժերի դեմ արտաքին աղբյուրի կատարած աշխատանքի։ Դասական վիճակագրական ֆիզիկայում հաճախ, որպես էներգիայի այդպիսի աղբյուր, հանդես է գալիս ջերմափոխանակումը մասնիկների միջև։


== Հավանականությունը դասական և քվանտային մեխանիկաներում ==
Պոտենցիալ արգելքով անցնելու հավանականությունը համեմատական է exp[-(Umax - E)/kT]-ին, որտեղ Umax-ը (պոտենցիալ արգելքի բարձրություն) պոտենցիալ էներգիայի արժեքն է արգելքի գագաթում, E-ն մասնիկի էներգիան է, T-ն՝ բացարձակ ջերմաստիճանը, k-ն՝ Բոլցմանի հաստատունը։ Քվանտային մեխանիկայում հնարավոր է անցում պոտենցիալ արգելքով նույնիսկ այն դեպքում, երբ մասնիկը լրացուցիչ էներգիա չի ստանում (տես Թունելային էֆեկտ)։ «Դասականորեն անհասանելի» տիրույթում (Ս >Е) մասնիկի ալիքային ֆունկցիան զրոյից տարբեր է, և եթե այդ տիրույթը վերջավոր է, ապա մասնիկը կարող է անցնել արգելքով։ Անցման հավանականությունը միաչափ դեպքում որոշվում է

  
    
      
        D
        ≍
        e
        x
        p
        
          {
          
            −
            
              
                2
                h
              
            
            
              ∫
              
                
                  x
                  
                    1
                  
                
              
              
                
                  x
                  
                    2
                  
                
              
            
            
              
                2
                m
                [
                E
                −
                U
                (
                x
                )
                ]
              
            
            d
            x
          
          }
        
      
    
    {\displaystyle D\asymp exp\left\{-{\frac {2}{h}}\int \limits _{x_{1}}^{x_{2}}{\sqrt {2m[E-U(x)]}}dx\right\}}
  բանաձևով, այստեղ x1-ը և x2-ը E = U(x) հավասարման արմատներն են, m-ը մասնիկի զանգվածն է, հ-ը՝ Պլանկի հաստատունը։ Մասնիկի շարժման քվանտային բնույթը կարևոր է և այն դեպքում, երբ E > Umax։
Դասական մեխանիկայում այդ տիրույթում մասնիկներն ազատ անցնում են արգելքի վրայով, իսկ քվանտային մեխանիկայում կարող են նաև անդրադառնալ արգելքից։


== Տես նաև ==
Պոտենցիալ էներգիա
Պոտենցիալ փոս
Թունելային անցում
Գրոմովո (գյուղ, Բորովիչսկի շրջան)

Անվան այլ կիրառումների համար տե՛ս՝ ԳրոմովոԳրոմովո (ռուս.՝ Громово), գյուղ Ռուսաստանի Նովգորոդի մարզի Բորովիչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվան Գալուստով (լեռնագնաց)

Անվան այլ կիրառումների համար տե՛ս՝ Իվան Գալուստով (այլ կիրառումներ)Իվան (Վանո) Արտեմի Գալուստով (հունվարի 6, 1910(1910-01-06), Թիֆլիս, Ռուսական կայսրություն - հունվարի 10, 1985(1985-01-10), Թբիլիսի, Վրացական ԽՍՀ, ԽՍՀՄ), լեռնագնաց։ ԽՍՀՄ սպորտի վաստակավոր վարպետ (1958), ՀԽՍՀ վաստակավոր մարզիչ (1958)։ ԽՍՀՄ կրկնակի (1953, 1957) չեմպիոն։


== Կենսագրություն ==
1957 թվականին արժանացել է «Ձյան հովազ» կոչմանը՝ ԽՍՀՄ-ում գտնվող 7 հազար մ և ավելի բարձրության 4 լեռնագագաթների (Կոմունիզմի, Հաղթանակի, Լենինի, Կորժենևսկու պիկեր) հաղթահարման համար։
1947-1952 թվականներին դասավանդել է Ֆիզիկական կուլտուրայի հայկական պետական ինստիտուտում, 1960-1970-ական թվականներին ղեկավարել Նուրեկի ջրէկ-ի կառուցմանը մասնակցող լեռնագնացների ջոկատը։


== Ծանոթագրություններ ==
Երևանի թանգարանների ցանկ

Երևանի թանգարանների ցանկ,  ցանկ, որտեղ ներկայացված են Հայաստանի մայրաքաղաք Երևանում գործող թանգարանները։


== Արվեստի թանգարաններ ==
Գաֆէսճեան արվեստի կենտրոն
Ժողովրդական արվեստի թանգարան
Ռուսական արվեստի թանգարան
Ժամանակակից արվեստի թանգարան


== Տուն-թանգարաններ ==
Մարտիրոս Սարյանի տուն-թանգարան (Երևան)
Հովհաննես Թումանյանի թանգարան (Երևան)
Կոմիտասի թանգարան-ինստիտուտ
Աբովյանի տուն-թանգարան
Ավետիք Իսահակյանի տուն-թանգարան (Երևան)
Արա Սարգսյանի և Հակոբ Կոջոյանի տուն-թանգարան
Արամ Խաչատրյանի տուն-թանգարան
Դերենիկ Դեմիրճյանի տուն-թանգարան
Եղիշե Չարենցի տուն-թանգարան
Երվանդ Քոչարի թանգարան (Երևան)
Գևորգ Գրիգորյանի (Ջիոտտո) արվեստանոց-թանգարան
Կալենց թանգարան
Կարեն Դեմիրճյանի թանգարան
Ալեքսանդր Սպենդիարյանի տուն-թանգարան
Սերգեյ Փարաջանովի թանգարան
Սիլվա Կապուտիկյանի տուն-թանգարան


== Գիտական թանգարաններ ==
Մատենադարան
Գիտության և տեխնիկայի թանգարան
Կապի թանգարան
Տիեզերքի թանգարան


== Պատմության թանգարաններ ==
Հայաստանի պատմության թանգարան
Երևանի պատմության թանգարան
Հայոց ցեղասպանության թանգարան-ինստիտուտ
Էրեբունի թանգարան
Հ. Յ. Դաշնակցութեան պատմութեան թանգարան հիմնադրամ
Հայ բժշկության թանգարան
Ֆիդայական շարժման «Զորավար Անդրանիկ» թանգարան
Միջին Արևելքի արվեստի թանգարան (Երևան)


== Բնագիտական թանգարաններ ==
Երկրաբանական թանգարան
Հայաստանի բնության պետական թանգարան


== Այլ ==
Ալեքսանդր Թամանյանի անվան ճարտարապետության ազգային թանգարան-ինստիտուտ
Եղիշե Չարենցի անվան գրականության և արվեստի թանգարան
Երևանի թատերական թանգարան
Ֆրիտյոֆ Նանսենի թանգարան (Երևան)
Հայաստանի փայտարվեստի թանգարան
Հայաստանի Պետական Մանկավարժական Համալսարանի թանգարան
Հայաստանի երկաթուղու թանգարան
Հայաստանի բժշկության պատմության թանգարան


== Պատկերասրահներ ==
Հայաստանի ազգային պատկերասրահ
Արամե պատկերասրահ
Ալբերտ և Թովէ Բոյաջյան ցուցասրահ
Գալա Արտ (ցուցասրահ)
Գեղագիտության ազգային կենտրոն
Դալան պատկերասրահ
Էդուարդ Իսաբեկյան ցուցասրահ
Նորարար փորձառական արվեստի կենտրոն
Սարգիս Մուրադյան պատկերասրահ
Վալմար արվեստի սրահ


== Ծանոթագրություններ ==
Բաշաքշեհիր

Բաշաքշեհիր (թուրքերեն՝ Başakşehir), շրջան Ստամբուլի մարզի եվրոպական հատվածում։ Համարվում է Ստամբուլ քաղաքի բաղկացուցիչ մասը։


== Պատմություն ==
Օսմանյան կայսրության ժամանակ շրջանը անվանվել է Ազատլըք։ Այստեղ է արտադրվել վառոդը, որը օգտագործել է օսմանյան բանակը՝ զինված գործողությունների ժամանակ։ Քանի որ շրջանում զարգացած է եղել գյուղատնտեսությունը, այն վերանվանվել է Ռեսնելի Չիֆթղիլի («Ռեսնելիի կեցարան»)։ Այստեղ է գտնվել Երիտթուրքական հեղափոխության առաջնորդներից մեկի Ահմեդ Նիյազի բեյի («Ռեսնելիի») ագարակը։


== Տեսարժան վայրեր ==
Ստամբուլի օլիմպիական մարզադաշտՆախատեսվում է նաև կառուցել նոր համալսարան կամ բացել Ստամբուլի համալսարանի մասնաճյուղերից մեկը։


== Արտաքին հղումներ ==
Շրջանի ղեկավարի պաշտոնական կայք էջ
Մունիցիպալիտետի պաշտոնական կայք էջ
Վաշտ

Վաշտ, սովորաբար մի քանի դասակից կազմված տակտիկական ստորաբաժանում, որի մեջ նաև կարող է մտնել ոչ մի դասակին չպատկանող մի քանի ինքնուրույն բաժանում։ Սովորաբար վաշտը մտնում է գումարտակի մեջ, բայց լինում են նաև վաշտեր ինքնուրույն կազմավորումների տեսքով։
Աշխարհի բանակների մեծամասնությունում վաշտում ծառայում է մոտավորապես 18-200 մարդ, ինչը կախված է երկրից, զորքի տեսակից և ֆունկցիոնալ նշանակումից։


== Տես նաև ==
Բանակ
Հարվածային գործիքներ

Հարվածային գործիքը կամ հարվածային գործիքները առանձին կամ մի խումբ երաժշտական գործիքների հավաքածու է, որը կարող է օգտագործվել բոլոր տիպի երաժշտություններում՝ ֆոլկլորից մինչև դասական երաժշտություն։ Այս գործիքներից ձայն դուրս բերելու նպատակով պետք է դրանց հարվածել։ Յուրաքանչյուր հարվածային գործիք ունի իր նվագելու ձևը։ Բաժանվում են երկու հիմնական մասի՝ մեմբրանոֆոն հարվածային գործիքներ և իդիոֆոն հարվածային գործիքներ։


== Բնութագիր ==
Գոյություն ունեն բազմաթիվ հարվածային գործիքներ։ Այս գործիքները համարվում են ամենահներից մեկը, քանի որ դրանք նախկինում հայտնաբերվել են տարբեր տեսակի փայտերից, և նվագելը հեշտ է եղել։ Հին ժողովուրդների նկարներում և պատկերներում կարելի է գտնել բազմաթիվ հնադարյան հարվածային գործիքներ։
Այս գործիքները բաժանվում են երկու հիմնական մասի՝ մեմբրանոֆոն հարվածային գործիքներ և իդիոֆոն հարվածային գործիքներ։ Իդիոֆոն համարվում են այն գործիքները, որոնք հենց բնականից հանում են տարբեր ձայներ օրինակ՝ քսիլոֆոնը, զանգակը, ծնծղան։ Այս գործիքնեը նվագվում են հատուկ փայտիկների օգնությամբ։ Փայտիկը, հարվածելով գործիքի ստեղներին, ստեղծում է տվյալ գործիքի ձայնը։ Մեմբրանոֆոն համարվում են հարվածային խուլ գործիքները ինչպիսիք են մեծ և փոքր թմբուկները։ Այս գործիքներին շատ ուժեղ հարվածելով՝ կարելի լսել նրանց հնչողությունը։ Մեմբրանոֆոնները նույնպես նվագում են փայտիկների օգնությամբ։ Դասական երաժշտության մեջ միշտ կիրառվել են տարբեր տեսակի հարվածային գործիքներ։ Վաղ դասականները դրանք կիրառում էին չափավոր քանակով կամ ընդամենը մեկ հատ (սովորաբար՝ լիտավր)։ Հարվածային գործիքներին կարևոր դեր է տվել Բելա Բարտոկը իր «Երաժշտություն լարայինների, հարվածայինների և չելեստայի համար» ստեղծագործությունում։ Դասական նվագախմբում յուրաքանչյուր հարվածային գործիք նվագող տարբեր է։ Այլ ոճի երաժշտության մեջ հարվածային գործիք նվագողը կարող է լինել նույն մարդը։
Հարվածային գործիքները շատ հազվադեպ են հանդիպում որպես սոլո գործիք։ Դասական երաժշտության մեջ այս գործիքները կարող են նվագել նաև դաշնամուրի հետ։ Գործիք նվագողը կարող է նվագել թե´ նստած, թե´ կանգնած։ Այս գործիքների փայտիկները կարող են լինել տարբեր տեսակի։ Հաճախ երաժիշտը դադարի ժամանակ փոխում է իր փայտիկները՝ գործիքի ուժգնությունը կամ տեմբրը փոխելու նպատակով։


== Հետաքրքիր է իմանալ ==

2015 թվականի մայիսին Ստոկհոլմում կայացած ամենամյա միջազգային Պոլառ մյուզիք մրցանակաբաշխության (Polar Music Prize) երկու դափնեկիրներից մեկը ճանաչվել է հարվածային գործիքների վիրտուոզ կատարող և կոմպոզիտոր շոտլանդացի Էվելին Գլենին (Evelyn GLENNIE ծնված 1965 թ․ հուլիսի 19, նա 11 տարեկանից լսողության 90 % կորցրել է)։ Մրցանակը շնորհել է Շվեդիայի արքա՝ Կառլ XVI Գուստաֆը։


== Պատկերասրահ ==
   


== Ծանոթագրություններ ==
Ջարդինելո

Ջարդինելո (իտալերեն՝  Giardinello), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 1891 մարդ, բնակչության խտությունը կազմում է 158 մարդ/կմ²։ Զբաղեցնում է 12 կմ² մակերես տարածք։ Փոստային ինդեքսն է՝ 90040։ Հեռախոսային կոդը՝ 091։


== Ծանոթագրություններ ==
Լա Կալդերա (դեպարտամենտ)

Լա Կալդերա (իսպ.՝ Departamento de La Caldera), դեպարտամենտ Արգենտինայում, Սալտա պրովինցիայի կազմում։ Բնակչությունը՝ 5,7 հազար մարդ։ Բնակչության խտությունը՝ 6,6 մարդ/կմ2։ Վարչական կենտրոնը՝ Լա Կալդերա։


== Աշխարհագրություն ==
հյուսիսում՝ Խուխույ դեպարտամենտին
արևմուտքում՝ Խաներալ Գուեմես դեպարտամենտին
հարավում՝ Սալտա դեպարտամենտին
արևմուտքում՝ Ռոսարիո դե Լարմա դեպարտամենտին


== Խոշորագույն բնակավայրեր ==
Տօնապատճառ (4139)

Տօնապատճառ (4139), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4139 թվի տակ։ Ձեռագիրը գրվել է 1267 թվականին Հովսեփ, Տիրացու, Գրիգոր գրիչների կողմից Հաղպատում։ Գրված է թղթի վրա, որը ունի 25X17 չափս։ Ձեռագիրը կազմված է 498 թերթից։ Գրված է միասյուն, բոլորգրով։ Ունի լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա բոլորագիծ, երկաթգրով, Ավետարան։ Կազմը` կաշվեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 51ա, 134ա, 252ա, 386ա, 438ա, 488բ և այլուր, հետագայի՝ 1ա, 88բ (15-րդ դար)։


== Բովանդակություն ==
Տօնապատճառ։
Ճառք (Եփրեմ, Վարդ․ Արևելցի, Գր. Սկեռացի, Գր․ Սքանչելագործ, Կիր․ Երզնկացի, Գէորգ վրդ․, Դաւիթ Քոբայրեցի)։
Վարդ․ Արևելցւոյ Մեկնութիւն Արարածոց, Մեկնութիւն Հայր մեր-ի։
Գէորգայ Կաղի Մեկնութիւն Թղթոցն Պօղոսի։
Եփրեմայ Մեկնութիւն Յովհաննու։
Ներս․ Շնորհալւոյ Մեկնութիւն Մատթէի։


== Ծանոթագրություններ ==
Խանդո

Խանդո (վրաց.՝ ხანდო), գյուղ Վրաստանի Սամցխե-Ջավախեթի մարզի Ախալքալաքի մունիցիպալիտետում։ Շրջկենտրոն Ախալքալաքից ուղիղ գծով 10 կմ հյուսիս-արևմուտք, Փարվանա գետի աջ կողմում, ձորապռնկից ոչ հեռու, ծ.մ. 1660-1670 մ բարձր հարթավայրում։


== Պատմություն ==
«Գյուրջիստանի վիլայեթի մեծ դավթարի» (էջ 202-203) վկայությամբ 1595 թ. Խանդոն Ախալքալաքի տարածաշրջանում, հանդիսանում էր ամենամեծ գյուղը և միավորում էր 61 ծուխ (տուն), բնակչությունը՝ 1525 մարդ, հարկվել 15 000 ակչե։ Գյուղը մտնում էր Անտառային Ջավախքի լիվայի (շրջանի) մեջ։ Մինչև 16-րդ դարի վերջը Խանդոյի հողատարածության մեծ մասը (1600 հա), շրջափակված էր սաղարթախիտ անտառով։
1830 Խանդո գյուղը առնում է նոր շունչ, այստեղ են ներգաղթել Արևմտյան Հայաստանի Էրզրում նահանգի Խաչքավանք գյուղից, Բասենից նաև Կարսից։
1828 թվականի ապրիլին սկսված ռուս-թուրքական պատերազմում գեներալ Բ. Ֆ. Պասկևիչի զորքերը գրավեցին Ջավախքի կենտրոն Ախալքալաքը, և այն ավարտվեց Ադրիանապոլսի հաշտության պայմանագրով (1829 թ. Սեպտեմբերի 2), որով Ռուսական կայսրությանն անցան Ախալցխա, Ախալքալաք և Ծալկա քաղաքները։
Արևմտյան Հայաստանի Էրզրումի, Բասենի, Բաբերդի և այլ գավառներից 7300 հայ ընտանիքներ Կարապետ արքեպիսկոպոս Բագրատունու գլխավորությամբ գաղթեցին և բնակություն հաստատեցին Ախալցխայի, Ախալքալաքի և Ծալկայի շրջակայքում՝ վերականգնելով ու հիմնադրելով ավելի քան 60 գյուղ և 50 եկեղեցի։ Այդ թվում էր Խանդո գյուղը և Խանդոյի Սուրբ Գևորգ եկեղեցին (վանքը)։


== Հուշարձաններ ==
Պատմական հուշարձաններից կանգուն են մնացել Ս. Գևորգ եկեղեցին (XII - XIII դդ.), որը կառուցված է սրբատաշ կարծր քարով ու աչքի է ընկնում ճարտարապետական բարձր արվեստով, և իջևանատունը։ Կան նաև արհեստական քարանձավներ, որոնք իրար են միացած ստորգետնյա անցուղիներով (մեկը իջնում է դեպի Փարվանա գետը)։ Գյուղի Ս. Խաչ եկեղեցին կառուցվել է 1831 թվականին։


== Արտաքին հղումներ ==
Խանդո Archived 2021-10-03 at the Wayback Machine.


== Ծանոթագրություններ ==
Բլրակ (Բաբերդի գավառ)

Բլրակ, գյուղ Բարձր Հայքի Բաբերդ գավառում, իսկ ապա Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 17 կմ արևմուտք, Բալախոռի դաշտում, Ճորոխ գետի ձախ ափին։


== Կլիմա ==
Գյուղն ունի առողջարար օդ։ Ձմեռները ցրտաշունչ են։


== Պատմություն ==
Բնակիչները բռնությամբ տեղահանվել են, իսկ գյուղն ավերվել է 1915 թվականի Մեծ եղեռնի ժամանակ։


== Բնակչություն ==
Նախկինում եղել է մարդաշատ ու շեն գյուղ։ XIX դարի սկզբներին ուներ 700 տուն բնակիչ։ XX դարի սկզբին ուներ 35 տուն բնակիչ։


== Տնտեսություն ==
Հողերը բարեբեր են։ Բնակչության հիմնական զբաղմունքը անասնապահություն, երկրագործություն և արհեստներն էր։


== Պատմամշակութային կառույցներ ==
Բլրակն ուներ Ս. Աստվածածին անունով եկեղեցի, որը կառուցված է 1864 թվականին։ Գյուղն ունեցել է հունական թաղամաս, որն ունեցել է հունական եկեղեցի։ Վերջինիս ավերակները գտնվում էին Հառոմի ժամատուն կոչված վայրում։
Գյուղի մոտ էին գտնվում Ս. Կյուրակե անունով բուժիչ աղբյուրը և Ս. Խաչ կոչվող վայրը, որտեղ ըստ ենթադրությունների գտնվում էր հին Բլրակ գյուղը։


== Կրթություն ==
Գյուղն ուներ Ներսիսյան վարժարան, որտեղ սովորում էին 65 աշակերտներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բեշրես

Բեշրես (ֆր.՝ Bécheresse), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 242 մարդ, բնակչության խտությունը` 28.88 մարդ/կմ²։ Բնակավայրը զբաղեցնում է 8.38 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 18 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 177 աշխատունակ (15-64 տարեկան) բնակիչ, որոնցից ակտիվ էին 145-ը, իսկ ոչ ակտիվները` 32։ Ակտիվության ցուցանիշը կազմում է 81,9 %։ 145 աշխատունակ մարդկանցից աշխատել է 128 անձ (69 տղամարդ և 59 կին)։ Գործազուրկ են եղել 17 անձ (7 տղամարդ և 10 կին)։ 32 անաշխատունակներից 12-ը եղել են աշակերտներ կամ ուսանողներ, 14-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գո Սինչժուն

Գո Սինչժուն (չինարեն՝ 黄子韬|郭婞淳|郭婞淳|Guō Xìngzhǔn, նոյեմբերի 26, 1993(1993-11-26), Yilan County, Taiwan Province), չինացի ծանրամարտիկ։ Տոկիոյի ամառային օլիմպիական խաղերի չեմպիոն։ Աշխարհի եռակի չեմպիոն։ Իր կարիերայի ընթացքում դարձել է 11 համաշխարհային ռեկորդի հեղինակ։


== Կենսագրություն ==
Ծնվել է 1993 թվականի նոյեմբերի 26-ին։ Ծանրամարտիկի կարիերան սկսել է դեռահասության շրջանում։ Սովորել է Սպորտի ազգային ակադեմիայում։


== Կարիերա ==
Մարզիկի կարիերան սկսել է 2010 թվականին։ Մասնակցել է Սինգապուրում կայացած Ամառային առաջին երիտասարդական օլիմպիական խաղերին և նվաճել արծաթե մեդալ։
2011 թվականի հունիսին մինչև 20 տարեկանների երիտասարդական առաջնությունում հաղթող է ճանաչվել։
2012 թվականին Պիոնթեքում կայացած Ասիայի առաջնության ժամանակ նվաճել է արծաթե մեդալ։ 2013, 2016, 2017 թվականներին առաջնության բոլոր մրցաշարերում նվաճել է ոսկե մեդալներ։
2013 թվականին Կազանում և 2017 թվականին Թայբեյում կայացած Ունիվերսիադաներում նվաճել է ոսկե մեդալներ։ Ընդ որում երկրորդ հաղթանակի ժամանակ հրում վարժությունում դարձել է աշխարհի ռեկորդակիր՝ 28 միավորով շրջանցելով Սուկանիյա Սրիսուրատին։
Համաշխարհային ռեկորդ սահմանելու համար նախագահ Ցայ Ին Վենը նրան պարգևատրել է Բրիլյանտե աստղ շքանշանով։
Ռիո դե Ժանեյրոյի ամառային օլիմպիական խաղերի ժամանակ նվաճել է բրոնզե մեդալ՝ զիջելով Սուկանիյա Սրիսուրատին և Պիսմիրի Սիրիկաևին (երկու մարզիկներն էլ Թաիլանդից են)։
2018 թվականի նոյեմբերին Աշխաբադում կայացած աշխարհի առաջնության ժամանակ երկամարտում նվաճել է ոսկե մեդալ՝ բարձրացնելով 237 կգ։ Ձգում վարժությունում նվաճել է փոքր ոսկի, իսկ հրում վարժությունում՝ արծաթ։
2019 թվականին Թայլանդում կայացած ծանրամարտի աշխարհի առաջնության ժամանակ մինչև 59 կգ քաշային կարգում երկամարտում նվաճել է ոսկե մեդալ՝ բարձրացնելով 246 կգ։ Նա սահմանել է աշխարհի նոր ռեկորդ։ Ձգում վարժությունում եղել է երկրորդը և նվաճել փոքր արծաթ (106 կգ), իսկ հրում վարժությունում նվաճել է փոքր ոսկի և դարձել համաշխարհային ռեկորդակիր՝ բարձրացնելով 140 կգ։
2021 թվականին մասնակցել է Տոկիոյի ամառային օլիմպիական խաղերին և դարձել օլիմպիական չեմպիոն։


== Արդյունքներ ==


== Ծանոթագրություններ ==


== Արտաքին հղումներ ==
Профиль Archived 2017-12-18 at the Wayback Machine. на сайте IWF
(9822) Հայդուկովա

(9822) Հայդուկովա (անգլ.՝ Hajdukova), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,363288 ա. մ., առավելագույնը մոտենում է 1,9837 ա. մ. հեռավորության վրա և հեռանում 2,7428 ա. մ.։ Արեգակի շուրջ մեկ ամբողջական պտույտ է կատարում 1327,01 երկրային օրվա ընթացքում, իր ուղեծրով շարժվելով միջինում 0,271287 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9822) Հայդուկովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալմենդինգեն (Վյուրտեմբերգ)

Ալմենդինգեն  (գերմ.՝ Allmendingen (Württemberg)), համայնք Գերմանիայի Բադեն Վյուրտեմբերգ երկրամասի Ալբ-Դոնաու շրջանում։
Բնակչությունը՝ 4.441 մարդ (ըստ 2010 թվականի դեկտեմբերի 31-ի տվյալների)։ Տարածքը՝ 45,90 կմ²։ Պաշտոնական կոդ՝ 08 4 25 002։


== Ծանոթագրություններ ==


== Արտաքին հղումներ ==
Պաշտոնական էջ
Զաստավա Մ21

Զաստավա Մ21, սերբական ինքնաձիգ, ստեղծվել է Զաստավայի նախորդ մոդելների հիմքի վրա (բոլոր մոդելները ԱԿ-ի կրկնօրինակներ են)։


== Նկարագրություն ==
Զաստավա Մ21-ի ներքին կառուցվածքը նման է Կալաշնիկովի ինքնաձիգին, բացառությամբ ՆԱՏՕ-ի 5.56 × 45 մմ փամփուշտների և զենքի ձախ մասում՝ ատրճանակի կոթի վերևում, կրակելու ռեժիմների լրացուցիչ մղիչը։  Բացի դրանից, ինքնաձիգը տարբերվում է նշանոցի հնարավորությունով, ատրճանակի կոթի ձևով, փողակալով և բոցամարիչով։ Աջակողմյան ծալովի կոթը թույլ է տալիս կրակել զենքը՝ նույնիսկ ծալած ժամանակ։ Ինքնաձիգի վրա հնարավոր է ամրացնել սվին դանակ և նռնականետ։ Փողանցքը քրոմապատված է։ Ի տարբերություն նախորդների՝ Զաստավա 21-ի փողատուփի կափարիչը չի հանվում, ամրացված է ծխնիով, որի շնորհիվ հնարավոր է տեղադրել նշանառության Պիկատիննի ձող։ Փողն ունի բազմանկյունային ակոսներ և պատրաստված է սառը կռումով։ Բազմանկյունային ակոսներով փողն ունի փողաբերանի  արգելակ-կոմպենսատոր, НАТО բոցամարիչ, որը թույլ է տալիս ամրացնել հրացանային նռնակներ։ Նշանահատիկը դուրս է բերված  գազատար մեխանիզով, ուղղանը շարժական է։ Մ21-ի վրա հնարավոր է ամրացնել ինչպես ռուսական ГП-25 40 մմ-ոց նռնականետ, այնպես էլ ամերիկական Մ203։
Սվին-դանակն ամրացվում է փողի կողային մասից և նռնականետի միաժամանակ օգտագործմանը չի խոչընդոտում։


== Տարբերակներ ==
Զաստավա Մ21Ա — սկզբնական տարբերակ  (փողի երկարությունը  460մմ);
Զաստավա Մ21ԱԲՍ — Մ21Ա-ի տարբերակն է, տարբերվում է լրացուցիչ ձողերով և տեղադրման աքսեսուարներով։
Զաստավա Մ21Ս — փողի երկարությունը 375 մմ է։
Զաստավա Մ21ՍԲՍ—  М21SՍի տարբերակն է, տարբերվում է լրացուցիչ ձողերով և տեղադրման աքսեսուարներով։


== Շահագործող երկրներ ==
 Ադրբեջան
 Հայաստան
 Բոսնիա և Հերցեգովինա
 Կամերուն
 Իրաք
 Հորդանան
 Հյուսիսային Մակեդոնիա
 Պակիստան
 Պերու
 Սերբիա


== Ծանոթագրություններ ==


== Արտաքին հղումներ ==
описание Застава M21 на сайте weapon.at.ua
описание Застава M21 на сайте производителя (անգլ.)
Կոն (այլ կիրառումներ)

Կոն, կարող է վերաբերել՝

Կոն - երկրաչափական մարմին, որը սահմանափակված է կոնային մակերևույթով և 
  
    
      
        L
      
    
    {\displaystyle L}
   շրջանագծի եզերած շրջանով
Կոն - կոմունա Իտալիայի՝ Վալե դ'Աոստա մարզում
Կոն - ձևափոխված պտուղ, որը առաջանում է ճյուղերի գագաթներին, հիմնականում մերկասերմ բույսերի մոտ
Սալամաուր

Սալամաուր, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 632 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==